《郑主簿宅看雪访梅听僧抚琴偶成四韵倩萧中立》
宋代·陈藻

鹅毛散乱三朝雪，乌帽沾濡六出花。
梅吐万枝香满室，桐听几曲兴乘槎。
蓬莱借问仙仇览，人世何妨醉释迦。
骚客平生挥字拙，萧郎为我走龙蛇。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。